'অম্বিকাগিৰি ৰায়চৌধুৰী বঁটা' আৰু 'কুমাৰ কিশোৰ সোঁৱৰণী বঁটা' লাভ কৰে। 'বলিয়া হাতী' নামৰ গল্পৰ বাবে তেওঁ ১৯৯২ চনত 'কথা' বঁটা লাভ কৰে। 'চেনেহ জৰীৰ গাঁথি' ৰ বাবে ২০০৬ চনত সাহিত্য অকাডেমি বঁটা লাভ কৰে। তেওঁক ২০১৩ চনৰ অসম উপত্যকা সাহিত্য বঁটা প্ৰদান কৰা হয়। অসমৰ সমাজ জীৱনৰ অন্যতম পুৰোধাৰ ব্যক্তি গৰাকীয়ে বিগত ৮ বছৰ ধৰি তেওঁ সোমোৱা নাছিল নিজৰ গ্ৰন্থালয়ত। আটোমটোকাৰিকৈ সজোৱা পুঁথিভঁৰালৰ কিতাপবোৰ অতি সজতনে থৈ দিছিল পৰিয়ালৰ লোকে। এইবোৰৰ চাবলৈ বা পঢ়িবলৈ তেওঁৰ গাত নাছিল পূৰ্বৰ বল-বিক্ৰম। ২০১৪চনত এইগৰাকী বিশিষ্ট সাহিত্যিকৰ সহধৰ্মীনিয়ে চিৰবিদায় লৈছিল। তাৰপাছতেই তেওঁ পত্নীৰ বেজাৰত কিছু আৱেগিক আৰু চিন্তিত হৈ পৰিছিল। এইগৰাকী বিশিষ্ট কথাশিল্পীৰ এসময়ত গুৱাহাটী দূৰদৰ্শন কেন্দ্ৰ যোগে প্ৰচাৰ হোৱা অতি জনপ্ৰিয় ধাৰাবাহিক 'নামঘৰীয়া' আছিল তেখেতৰে বহু জনপ্ৰিয় উপন্যাসৰে নাট্য ৰূপ। ১৯৮৯ চনত প্ৰকাশ পাইছিল এইখন জনপ্ৰিয় উপন্যাস। তেওঁ 'হামদৈ পুলৰ জোন', 'চেনেহেৰ জৰীৰ গাঁথি', 'ৰাজপথ', ককাইদেউ আদি গ্ৰন্থৰে অসমীয়া সাহিত্যক সমৃদ্ধ কৰিছিল। তেওঁ মননশীল বহু গল্প লিখিছিল। 'নামঘৰীয়া' উপন্যাসৰ বাবে তেওঁ অম্বিকাগিৰি ৰায় চৌধুৰী বঁটা, 'বলিয়া হাতী' নামৰ গল্পৰ বাবে ১৯৯২চনত কথা বঁটা লাভ কৰিছিল।
বিশিষ্ট সাহিত্যিকজনৰ মৃত্যুত ৰাজ্যৰ সাহিত্য জগতত শোকৰ ছাঁ পৰে। তেওঁৰ মৃত্যুৰ খবৰ লাভ কৰি বাসগৃহত উপস্থিত হৈ অসম সাহিত্য সভাৰ সভাপতি ড০ কুলধৰ শইকীয়াই কয়-গল্প,উপন্যাস, আদি সাহিত্যৰ বিভিন্ন ক্ষেত্ৰত অৱদান তেওঁ যি অৱদান দি গ'ল সেয়া চিৰস্মৰণীয় হৈ ৰ'ব। নতুন প্ৰজন্মৰ লেখকৰ বাবে তেওঁৰ সৃষ্টি ৰাজি পথ প্ৰদৰ্শক হৈ ৰ'ব। নামঘৰীয়াৰ স্ৰষ্টা গোস্বামীয়ে তেওঁৰ গ্ৰন্থ ৰাজিৰ জৰিয়তে অসমৰ সমাজ জীৱনক প্ৰতিনিধিত্ব কৰিব পৰাকৈ যি ধৰণৰ ৰচনা আগবঢ়াইছিল সেয়া চিৰস্মৰণীয় হৈ ৰ'ব। ভাৰতীয় বিভিন্ন ভাষাৰ পৰা অসমীয়া ভাষালৈ তেওঁ অনুবাদ কৰি সাহিত্যৰ ভঁৰাল চহকী কৰি থৈ গৈছে। তেওঁ কৃতি সংৰক্ষণ হ'ব লাগে। তেওঁৰ মৃত্যুত অসম সাহিত্য সভাই শোক প্ৰকাশ কৰিছোঁ।'আনহাতে কংগ্ৰেছৰ নেতা মনজিৎ মহন্তই বিশিষ্ট সাহিত্যিক অতুলানন্দ গোস্বামীৰ মৃত্যুত শোক প্ৰকাশ কৰি কয়-তেওঁ অসমৰ গ্ৰাহক আন্দোলনৰ হোতা আছিল। মোৰ পিতৃ চাৰু মহন্তৰ সৈতে সু-সম্পৰ্ক আছিল।তেওঁলোক দুয়োৱে গ্ৰাহক আন্দোলন আগবঢ়াই নিছিল। তেওঁৰ মৃত্যু অসমৰ সমাজ জীৱনৰ বাবে বৃহৎ ক্ষতি। তেওঁৰ আত্মাৰ চিৰশান্তি কামনা কৰিলোঁ।' তেওঁৰ মৃত্যুত বিশিষ্ট অভিনেতা তথা নামঘৰীয়াৰ ধাৰাবাহিকৰ 'নামঘৰীয়া' চৰিত্ৰ ৰপয়াণ কৰা জয়ন্ত ভাগৱতীয়ে গভীৰ শোক প্ৰকাশ কৰে আৰু শোক সন্তপ্ত পৰিয়াললৈ গভীৰ সমবেদনা জ্ঞাপন কৰে।
তেওঁৰ মৃত্যুত অসম প্ৰকাশন পৰিষদৰ শোক প্ৰকাশ কৰিছে। এক শোক বার্তা প্ৰথিতযশা সাহিত্যিক, অসম প্ৰকাশন পৰিষদৰ 'জীৱনজোৰা সাধনা বঁটা প্ৰাপক' অতুলানন্দ গোস্বামীৰ পৰলোকপ্ৰাপ্তিতঅসম প্ৰকাশন পৰিষদে গভীৰ শোক প্ৰকাশ কৰিছে। পৰিষদৰ বামুণীমৈদামস্থিত কাৰ্যালয়ত পৰিষদৰ সচিব প্ৰমোদ কলিতাৰ পৌৰোহিত্যত সকলো বিষয়া-কৰ্মচাৰীৰ উপস্থিতিত আয়োজিত এখন শোক সভাত গোস্বামীৰ মৃত্যুত অসমে এগৰাকী যশস্বী সাহিত্যিকক হেৰুৱালে বুলি অভিহিত কৰে। সভাত মৃতকৰ প্ৰতি। দ্ধাজ্ঞ াপন কৰি এক মিনিট সময় মৌন প্ৰাৰ্থনা কৰে। সভাই শোকসন্তপ্ত পৰিয়াললৈ গভীৰ সমবেদনাজ্ঞ াপন কৰে। নিউ আৰ্ট প্লেয়াৰ্ছৰ আজীৱন শুভাকাংক্ষী বিশিষ্ট সাহিত্যিক অতুলানন্দ গোস্বামীৰ বিয়োগত সংঘৰ সদস্য সকলে গভীৰ শোক প্ৰকাশ সদস্য সকলে বিদেহ আত্মাৰ চিৰশান্তি কামনা কৰাৰ লগতে শোকসন্তপ্ত পৰিয়ালবৰ্গলৈ সমবেদনা জ্ঞাপন কৰে।পূব-গুৱাহাটী বিহু সন্মিলনৰ সভাপতি বিপুল তালুকদাৰ আৰু সাধাৰণ সম্পাদক সীমান্ত ঠাকুৰীয়াই বৰণ্য সাহিত্যিক অতুলানন্দ গোস্বামীৰ মৃত্যুত গভীৰ শোক প্ৰকাশ কৰি মৃতকৰ প্ৰতি শ্ৰদ্ধাঞ্জলি জ্ঞাপন কৰিছে আৰু শোকসন্তপ্ত পৰিয়ালৰ প্ৰতি সমবেদনা জ্ঞাপন কৰে। সাহিত্যিক অতুলানন্দ গোস্বামীৰ মৃত্যুত ডি ৱাই এফ আইৰ গভীৰ শোক প্ৰকাশ কৰে আৰু শোকসন্তপ্ত পৰিয়ালৰ প্ৰতি সমবেদনা জ্ঞাপন কৰে। সাহিত্য অকাডেমি বঁটা প্ৰাপক কথা সাহিত্যিক অতুলানন্দ গোস্বামীৰ মৃত্যুত ভাৰতৰ গণতান্ত্ৰিক যুৱ ফেডাৰেছন (ডি ৱাই এফ আই)ৰ অসম ৰাজ্যিক কমিটিয়ে গভীৰ শোক প্ৰকাশ কৰিছে আৰু তেখেতৰ শোক সন্তপ্ত পৰিয়াললৈ সমবেদনা জ্ঞাপন কৰিছে। লগতে তেওঁ সৃষ্টি কৰা সাহিত্য আৰু সমাজ জীৱনলৈ দি যোৱা অবদানৰ বাবেই গোস্বামীৰ সমাজত স্মৰণীয় হৈ ৰ'ব বুলি কয়।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive December (15) November (61) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
